Aftenen i Aalborg har været præget af slagsmål og ballade. Politiet er ikke i tvivl om , at frigivelsen af julebryggen er årsagen. - Der er uden tvivl nogle, der har kigget for dybt i julebryggen. Vi havde for eksempel en ung mand i detentionen, der troede at han var i Randers. Vi havde også to unge mænd, der gik og smadrede bilruder på Budolfi Plads. Da de blev sat i detentionen måtte vi efterfølgende køre den ene til udpumpning, siger vagtchef Frank Liltorp til TV2 Nord. Politiet har i løbet af natten også lavet en målrettet indsats, når det gælder spritbilister. Her gik 17 bilister med for meget alkohol i blodet i fælden.

Referat:
Politiet har haft en travl nat. Slagsmål, spritkørsel og 15 mand i detentionen.